**Juhtumi analüüs**

**Lugege läbi juhtum ja proovige vastata küsimustele.**

|  |
| --- |
| Klassi tüdrukutel on loodud Facebooki vestlus, kust Kati on välja jäetud. Kati teab seda, sest klassi teised tüdrukud hõõruvad talle seda nina alla. Tihti märkab Kati, et vahetunnis tüdrukud kirjutavad midagi oma telefonides ning itsitavad tema poole vaadates. Kati püüab teha nägu, et tal on ükskõik, aga tunneb ennast häirituna. |

**Juhtumite arutelu toetavad küsimused:**

|  |
| --- |
| 1. Kas antud juhtumis on midagi **valesti**? Kas märkate mõnda probleemi? Mis see on? |
| 2. **Kes** on antud juhtumiga seotud? Millised **osapooled** on juhtumiga seotud? Kuidas need inimesed/osapooled võivad ennast tunda? Soovi korral võtke appi emotsioonikaart (vaata lõpus). |
| 3. Mida tuleks ette võtta? Pakkuge välja erinevaid **lahendusi** ja arutage, millised võiksid olla nende **tagajärjed**/tulemused. |
| 4. Kas selline asi võiks juhtuda ka **sinuga**? Kuidas end tunneksid ja kuidas käituksid, kui oleksid ise üks osapooltest antud juhtumis? |
| 5. Arutlege suures ringis. Millised on võimalikud lahendused antud juhtumile? |

